หุ้นไทย9พ.ค.ดิ่งแรง23.79จุด
ดัชนีหุ้นไทยปิดตลาดที่ระดับ 1,207.25 จุด ลดลง 23.79 จุด หรือ 1.93% มูลค่าการซื้อขาย 40,777.22 ล้านบาท
9 พ.ค. 2555

ดัชนีหุ้นไทยปิดตลาดที่ระดับ 1,207.25 จุด ลดลง 23.79 จุด หรือ 1.93% มูลค่าการซื้อขาย 40,777.22 ล้านบาท




ดัชนีหุ้นไทยวันนี้(9 พ.ค.55) ปรับตัวลดลงแรงและเคลื่อนไหวในแดนลบตลอดการซื้อขาย เนื่องจากนักลงทุนเทขายทำกำไรหลังตลาดขาดปัจจัยบวกใหม่ๆกระตุ้น ขณะที่ปัญหาหนี้ยุโรปกลับมากดดันการลงทุนอีกครั้ง หลังผลการเลือกตั้งกรีซและฝรั่งเศสอาจทำให้การแก้ไขปัญหาขาดความต่อเนื่อง ส่งผลให้ดัชนีวันนี้ปิดตลาดที่ระดับ 1,207.25 จุด ลดลง 23.79 จุด หรือ 1.93% มีมูลค่าการซื้อขาย 40,777.22  ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก1. CPALL ปิดที่ระดับ 36 บาท ลดลง 2.50 บาท หรือ 6.49% มูลค่าซื้อขาย 2,750.82 ล้านบาท2. CPF ปิดที่ระดับ 40.75 บาท ลดลง 1 บาท หรือ 2.40% มูลค่าซื้อขาย 2,288.64 ล้านบาท3. BBL ปิดที่ระดับ 185 บาท ลดลง 7.50 บาท หรือ 3.90% มูลค่าซื้อขาย 1,685.15 ล้านบาท4. PTT ปิดที่ระดับ 345 บาท ลดลง 8 บาท หรือ 2.27% มูลค่าซื้อขาย 1,547.24 ล้านบาท5. ADVANC ปิดที่ระดับ 187 บาท ลดลง 2 บาท หรือ 1.06% มูลค่าซื้อขาย 1,533.10 ล้านบาท
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์(บล.) ฟินันเซีย ไซรัส กล่าวว่า ดัชนีหุ้นไทยวันนี้ปรับตัวลดลงแรงตามตลาดหุ้นเพื่อนบ้านและตลาดหุ้นยุโรป เพราะขาดปัจจัยบวกใหม่ๆหนุน ขณะที่นักลงทุนกลับมากังวลปัญหาหนี้ยุโรปอีกครั้ง หลังหลายฝ่ายคาดการณ์ว่าผลการเลือกตั้งกรีซและฝรั่งเศสอาจทำให้การแก้ไขปัญหาหนี้ยุโรปขาดความต่อเนื่อง เช่นเดียวกับตัวเลขเศรษฐกิจสหรัฐที่ออกมาอ่อนแอกว่าที่คาดไว้ สำหรับพรุ่งนี้ดัชนีน่าจะเคลื่อนไหวในกรอบ 1205-1220 จุด แนะนำนักลงทุนเก็งกำไร โดยใช้กลยุทธ์ "ขึ้นขาย-ลงซื้อ"
ด้านรายงานข่าวจากเว็บไซท์บลูมเบิร์กดอทคอมระบุว่า สถาบันจัดอันดับความน่าเชื่อถือมูดี้ส์อินเวสเตอร์สเซอร์วิส หรือ มูดี้ส์ เตรียมเริ่มลดอันดับความน่าเชื่อถือธนาคารกว่า 100 แห่งในเดือนนี้ ซึ่งจะส่งผลให้ต้นทุนทางการเงินของธนาคารเพิ่มขึ้น และจะทำให้การปล่อยสินเชื่อใหม่ทำได้จำกัด ซึ่งจะส่งผลกระทบต่อการขยายตัวของเศรษฐกิจโลก โดยธนาคารที่อาจถูกลดอันดับความน่าเชื่อถือรวมถึงบีเอ็นพีพาริบาส์ สถาบันการเงินรายใหญ่อันดับ 1 ของฝรั่งเศส ดอยช์แบงก์เอจี สถาบันการเงินรายใหญ่อันดับ 1 ของเยอรมนี และมอร์แกนสแตนเลย์ของสหรัฐฯ